Diari Oficial de la Generalitat Valenciana


Sumari del DOGV 5368, del 17-10-2006 (2006/11688)

ACORD de 13 d'octubre de 2006, del Consell, pel qual s'atorga l'adjudicació definitiva de la concessió per a l'explotació de l'emissora de radio de Altea, 94.6 Mhz, a Antena de Radiodifusión, S.A.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5368

Data del DOGV
:   17-10-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/11254


Data del document
:   13-10-2006

Organisme emissor
:   Presidència de la Generalitat

Tipus de document
:   Acord

Descriptors 

:   * Altea
    * empresa privada
    * radiodifusió

ACORD de 13 d'octubre de 2006, del Consell, pel qual s'atorga l'adjudicació definitiva de la concessió per a l'explotació de l'emissora de radio de Altea, 94.6 Mhz, a Antena de Radiodifusión, S.A. [2006/11467]  
El Consell, en la reunió del dia 13 d'octubre de 2006, va adoptar l'acord següent:  
Per resolució de 24 de desembre de 1998, del conseller de Presidència, es va resoldre l'adjudicació provisional del concurs públic per a l'adjudicació del servici públic de radiodifusió sonora en ones mètriques amb modulació de freqüència de caràcter comercial a la Comunitat Valenciana.  
L'esmentada resolució adjudicava provisionalment l'emissora d'Altea, en la freqüència 94.6 Mhz., a favor de Cadena Voz de Radiodifusión, S.A., i establia que l'atorgament de l'adjudicació definitiva estava supeditat a l'aprovació del projecte tècnic, execució de les obres i instal·lacions i a la superació de les reglamentàries inspeccions.  
Així mateix, l'article 12 del Decret 38/1998, de 31 de març, del Consell, pel qual s'establix el règim de concessió d'emissores de radiodifusió sonora en ones mètriques amb modulació de la seua freqüència i inscripció en el Registre de Concessionaris, determina que, superades les reglamentàries inspeccions de les instal·lacions, la Direcció General de Comunicació requerirà a l'adjudicatari provisional perquè aporte un certificat de trobar-se al corrent en el pagament de les seues obligacions tributàries i de Seguretat Social, actualització de les dades relatives al capital social, la seua distribució i composició dels òrgans d'administració, i comunicació del nom del director de l'emissora.  
Complits per l'adjudicatari provisional, la denominació del qual ha passat a ser la d'Antena de Radiodifusión, S.A., tots els tràmits exigits per la legislació vigent, i d'acord amb el que disposa l'article 12 del Decret 38/1998, anteriorment citat, a iniciativa del conseller de Relacions Institucionals i Comunicació, i a proposta del president de la Generalitat, el Consell   
ACORDA  
Primer   
Atorgar a Antena de Radiodifusión, S.A., l'adjudicació definitiva de la concessió per a l'explotació de l'emissora de ràdio d'Altea, en la freqüència 94.6 Mhz., amb subjecció a les normes contingudes en el Decret 38/1998, de 31 de març, del Consell, i la resta de normes d'aplicació.  
Segon  
Les característiques tècniques que s'assignen a la mencionada emissora, d'acord amb els projectes tècnics aprovats, són les reflectides en l'annex.  
Tercer   
Antena de Radiodifusión, SA, com a concessionària definitiva, haurà de formalitzar l'adjudicació per mitjà de l'oportú contracte amb la Generalitat, en el termini de trenta dies a comptar des de l'endemà de la publicació del present acord en el Diari Oficial de la Generalitat.  
Contra el present acord, que posa fi a la via administrativa, es podrà interposar potestativament un recurs de reposició davant del Consell, en el termini d'un mes comptat des de l'endemà al de la notificació o publicació d'este acord en el Diari Oficial de la Generalitat, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació del present acord en el Diari Oficial de la Generalitat, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
Valencia, 13 d'octubre de 2006  
El vicepresident i secretari del Consell,  
Víctor Campos Guinot.  
ANNEX  
Característiques tècniques  
. Coordenades: 38N3327 i 00W0338.  
. Cota (m): 438.  
. Denominació de l'emissió: 256KF8EHF.  
. Freqüència: 94.6 Mhz.  
. Potència radiada aparent màxima (w): 1200.  
. Potència màxima nominal de l'equip transmissor (w): 300.  
. Potència d'eixida autoritzada de l'equip transmissor (w): 300.  
. Sistema radiant: TETRA Q.  
. Altura sobre el sòl del centre elèctric de l'antena (m): 12.  
. Altura del pal sobre el sòl (m): 15.  
. Altura efectiva màxima (m): 450.  
. Polarització: circular.